 OŠ fra Bernardina Tome Leakovića

B o š nj a c i

**ŠKOLSKI PREVENTIVNI PROGRAM**

Za školsku godinu 2013./2014.

**OKVIR**

Rad sa svim učenicima na prevenciji podrazumijeva kvalitetnu promjenu uloge škole. Učenici koji imaju bolju sliku o sebi, koji imaju dobro razvijen osjećaj vlastite vrijednosti, koji ostvaruju kvalitetnu komunikaciju, koji ostvaruju različite interese, koji osjećaju toplinu, ljubav i sigurnost u obitelji i školi, manje su ugroženi sredstvima ovisnosti.

Prevencija ovisnosti treba se shvatiti kao načelo cjelokupne nastave, te rada i života u školi, usmjereno prema svim učenicima.

**CILJ**

 Razvijati osobine učenika u osobe koje odluke donose samostalno i koje su sigurne u sebe, te na taj način sačuvaju mentalno zdravlje i higijenu, i na taj način spriječiti bolesti ovisnosti.

Organiziranim aktivnostima učenika, roditelja i učitelja odgojiti učenika koji ima negativan stav prema uzimanju sredstava ovisnosti

Pravovremeno otkriti konzumente.

**NEPOSREDNI ZADACI**

Razvijati pozitivan stav prema zdravlju i životu

Jačati pozitivnu sliku o sebi, samopoštovanje i unutarnju ravnotežu

Razvijati osobnu i društvenu odgovornost

Razvijati vještinu komunikacije u školi i roditeljskom domu

Razvijanje kritičkog odnosa prema utjecaju društva (reklama, novina i sl.) i pritiscima vršnjaka

Poticati na donošenje ispravnih odluka

Upoznati učenike i roditelje s opasnostima po zdravlje pri uzimanju droge,

Upoznati roditelje sa znakovima i simptomima koji ukazuju na uzimanje droge

Poticati učenike na bavljenje različitim aktivnostima za kvalitetno provođenje slobodnog vremena

Podupirati i širiti dosege darovitih i talentiranih učenika, pomagati učenicima s osobitim potrebama

Pratiti događanja u obitelji učenika i pružati stručnu pomoć, podsjećati na važnost pružanja odgovarajuće podrške djeci

Otkrivati učenike koji su skloni neprihvatljivom ponašanju, te ih uključiti u tretman

Omogućiti da se u školi živi u pozitivnom i poticajnom okruženju

**RAZRADA AKTIVNOSTI**

Da bi se u školi provela prevencija potrebno je educirati učitelje i stručne suradnike koji bi radili na zdravstvenom obrazovanju učenika i njihovih roditelja. Učitelji i stručni suradnici trebali bi prolaziti kroz komunikacijske treninge kako bi njihov rad i odnos s djecom i njihovim roditeljima bio kvalitetniji.

Prevenciju u školi provode predmetni nastavnici, razrednici i stručni suradnici kroz nastavni program, satove razrednog odjela, kroz organiziranje slobodnog vremena djece te kroz rad s roditeljima učenika.

**1. Aktivnosti ŠPP kroz nastavne predmete:**

Hrvatski jezik—kroz lektiru, filmsku i TV kulturu, izražavanje i stvaranje obrađuju se odnosi u obitelji, odgovornost za vlastite postupke, odrastanje, smisao postojanja, ljudskih vrijednosti i drugo. Kroz samostalan pismeni rad na određenu temu  učitelji mogu identificirati učenike koji imaju osobnih ili obiteljskih problema a koji bi ih mogli dovesti u skupinu djece rizičnog ponašanja te na osnovu toga mogu na vrijeme intervenirati.

Likovna kultura – kroz likovno izražavanje i stvaranje učenici iskazuju vlastitu osobnost, probleme. Pomnim praćenjem i analizom otkrivati učenike rizične skupine ponašanja. Tijekom rada učenika razvijati upornost u radu, preciznost, kreativnost, osjećaj za boje, estetske vrijednosti.

Tjelesna i zdravstvena kultura – razvijati fizičku kondiciju kod učenika, motoriku, koordinaciju pokreta, razvijati zdravstveno-higijenske navike, podučavati ih očuvanju i unapređivanju zdravlja, pravilnoj prehrani.

Priroda i društvo – podučavati učenike zdravom životu, govoriti o neprijateljima zdravlja, o negativnim pojavama koje ugrožavaju ljudsko zdravlje, razvijati ljubav prema prirodi i očuvanju prirode.

Priroda – disanje ( štetnost pušenja ), Čovjek kao biološko biće, Pubertet i teškoće sazrijevanja, Alkohol, droga, pušenje, Zdrava prehrana, Zdravi život, Zaštita zdravlja, Zaštita prirode i okoliša.

Biologija—Problemi odrastanja, Spolnost, Zarazne bolesti, Negativno samopotvrđivanje preko pušenja i pijenja alkohola, Recimo DA zdravom životu, Ekološka svijest, Virusi-AIDS i hepatitis, Biološka ovisnost čovjeka i okoline, Spolni odnos.

Štetno djelovanje nikotina, alkohola i droga, Tabletomanija, Bolesti organa za disanje i krvotoka, Spolne bolesti, Kako sačuvati život i zdravlje.

Kemija—Lijekovi- važnost pravilne upotrebe i doziranja, Što su to antibiotici i analgetici, Što su sedativi.

Vjeronauk—ukazivati učenicima na pozitivne oblike ponašanja kao i pozitivna osjećanja prema drugim ljudima, pozitivnim metodama stimulacije motivirati učenike za rad i učenje, razvijati kod učenika osjetljivost na probleme drugih te poučavati ih nesebičnom pomaganju drugima.

2. Rad s učenicima na satovima razrednog odjela

Osnovni cilj rada s učenicima je naučiti ih što više životnih stvari o kojima ne čuju kroz nastavu. Izvori informacija iz kojih djeca crpe svoja znanja o važnim životnim pitanjima vrlo često su neadekvatni, vrlo malo razgovaraju o tim problemima s roditeljima, pa bi im škola morala dati više odgovora na neka važna pitanja.

Razrednici će analizirati odgojnu situaciju u svom odjelu i prema dobivenim rezultatima izvršiti konkretizaciju problema i planirati njihova rješavanje.

Znakovi za pojačano djelovanje i individualno pomaganje djetetu su:

- neopravdano izostajanje s nastave

- smanjenje školskog uspjeha

- agresivnost

- povlačenje u sebe

- nedolično ponašanje

- otuđivanje imovine

- eksperimentiranje s duhanom, alkoholom…

- promjene u obitelji ( prinova, razvod, smrt..)

**Teme o kojima bi škola morala dati učenicima odgovore:**

Kako kontrolirati svoje emocije?

Učenje i radne navike

Mirno rješavanje sukoba

Izbor škole i zanimanja

Kako komuniciramo?

Humani odnosi među spolovima

Odnosi učenik-učenik, učenik-roditelj, učenik-učitelj

Ovisnosti- zdravstveni odgoj

Pubertet i odrastanje

Što je to biološka, a što emocionalna zrelost

Psihološke promjene u pubertetu i odrastanje

AIDS i druge zarazne spolne bolesti

Kada potražiti pomoć odraslih i prijatelja

Je li me lako nagovoriti

Kako samostalno donositi odluke i dr.

**3. Organizacija slobodnog vremena**

Izvannastavne i izvanškolske aktivnosti pružaju mogućnost samopotvrđivanja djece u raznim područjima, potiču zdrave odnose među članovima grupe, osjećaj pripadnosti i ispunjenosti.

**4. Suradnja s roditeljima**

S roditeljima surađuju uglavnom razrednici i ostali predmetni nastavnici i stručni suradnik škole.

Rad se organizira kroz individualne informacije, roditeljske sastanke, predavanja, tribine te informiranja putem panoa za roditelje.

Osnovna područja edukacije i suradnje s roditeljima su:

- komunikacija s djecom ( posebno u periodu puberteta i adolescencije ),

- važnost utjecaja bračnih odnosa roditelja na psiho-socijalni razvoj djeteta,

- kako prepoznati znakove uzimanja alkohola, duhana, droge

- gdje potražiti pomoć ako roditelji posumnjaju da problem postoji

**5. Suradnja s drugim ustanovama i institucijama**

U odgojno-obrazovni proces integrira se i sudjelovanje vanjskih suradnika kao što su:

-Centar za prevenciju ovisnosti,

-Dom zdravlja,

- Centar za socijalnu skrb,

- Općina,

- Crkva i dr.

**7. Edukacija i usavršavanje radnika**

U odgojno-obrazovnom procesu od velike je važnosti educiranje i usavršavanje radnika i to u vidu raznih radionica, stručnih aktiva, stručnih predavanja te savjetovanja.

**8. Evaluacija**

Kontinuirano se vrši evaluacija rada. Evaluacija je potrebna kako bi voditelji grupnih i individualnih aktivnosti znali koliko je djelotvoran program. I sudionici programa sudjeluju u evaluaciji. Evaluacija pomaže da se na vrijeme uoče nedostaci te poboljšaju i unaprijede daljnje aktivnosti.

Svaki nositelj programa krajem školske godine izrađuje izvješće o ostvarivanju i teškoćama ostvarivanja ovog programa.

Pripremila:

Voditeljica školskih preventivnih programa,

Sanja Herman-Žeravica, prof.pedagogije